text: নাঈম-সাদমানের জামিন নামঞ্জুর - barisal news and entertainment 24x7 - barisallive24.com
  জুন ০৫ ২০১৭, ২৩:১২
  রাজধানীর বনানীতে দ্য রেইনট্রি হোটেলে দুই ছাত্রীকে ধর্ষণের ঘটনায় দায়ের করা মামলায় নাঈম আশরাফ ও সাদমান সাকিফের জামিন নামঞ্জুর করেছে আদালত। আজ সোমবার ঢাকা মহানগর হাকিম মো. মাজহারুল হক জামিন নাকচ করে দেন।
  নাঈম আশরাফ ও সাদমান সাকিফের পক্ষে জামিনের আবেদন করেন খায়রুল ইসলাম (লিটন) ও আব্দুর রহমান হাওলাদার। অপরদিকে রাষ্ট্রপক্ষ জামিনের বিরোধিতা করে। উভয়পক্ষের শুনানি শেষে আদালত জামিন নামঞ্জুর করে দেয়।
  গত ২৮ মার্চ রাতে রেইনট্রি হোটেলে ধর্ষণের শিকার হন দুই তরুণী। গত ৬ মে বনানী থানায় ওই তরুণীরা একটি মামলা দায়ের করেন। আসামিরা হলেন- আপন জুয়েলার্সের মালিক দিলদার হোসেন সেলিমের ছেলে সাফাত আহমেদ, নাঈম আশরাফ, বিল্লাল হোসেন, সাদনান ও সাকিফ। সবাই গ্রেফতার হয়ে কারাগারে রয়েছেন। এদের মধ্যে চারজন ঘটনার সঙ্গে জড়িত থাকার কথা স্বীকার করে ইতোমধ্যে আদালতে ১৬৪ ধারায় জবানবন্দি দিয়েছেন।